stanford-oval/wikipedia huggingface dataset:
יבהן חצ'רידי
נבחרת

בנבחרת הלאומית של אוקראינה משחק חצ'רידי מאז אוקטובר 2009. משחקו הראשון במדי הנבחרת היה משחק מול אנגליה במסגרת מוקדמות מונדיאל 2010. חצ'רידי היה בסגל נבחרת אוקראינה ליורו 2012 וליורו 2016. בשני הטורנירים שותף בכל משחקי הנבחרת.
תארים

אליפות אוקראינה : 2008/2009, 2014/2015, 2015/2016
הגביע האוקראיני: 2013/2014, 2014/2015
גביע יוון : 2018/2019
קשר לוגי

קַשָּׁר לוגי הוא פונקציה המייצרת מקבוצה של פסוקים לוגיים, או תבניות לוגיות פסוק חדש או תבנית חדשה בהתאמה. קשרים משמשים בתחשיב הפסוקים ובתחשיב הפרדיקטים כדי לייצג פעולות לוגיות כגון "וגם", "לא" ו"אם-אז".
פסוק אמיתי תמיד נקרא טאוטולוגיה (למשל  a\lor \neg a), ופסוק שקרי תמיד נקרא סתירה (למשל  a\land \neg a).
כל קַשָּׁר לוגי מייצג פעולה בוליאנית על ערכי האמת של האיברים המתקבלים כקלט, ומקושרת אליו טבלת אמת ספציפית. כדי לחשב את ערך האמת של הפסוק, או התבנית הנוצרים על ידי הקשר, משתמשים בערכי האמת של הפסוקים, או התבניות המתקבלים כקלט, ובטבלת האמת המשויכת לקשר.
קשרים לוגיים מסווגים על פי מספר הפסוקים/תבניות שהם מקבלים כקלט. הקשרים השימושיים הם אונאריים (דהיינו, מקבלים כקלט פסוק יחיד/ תבנית אחת), או בינאריים (דהיינו, מקבלים כקלט 2 פסוקים/תבניות). קשרים טרנאריים (המקבלים 3 פסוקים/תבניות) ומורכבים יותר אינם מקובלים בלוגיקה הפורמלית.
באופן מסורתי, מוגדרים בלוגיקה מתמטית חמישה קשרים "בסיסיים":
לא (NOT)
וגם (AND)
או (OR)
אם-אז (IF)
אם ורק אם (IFF)
את כל חמשת הקשרים ניתן לבטא בעזרת NAND בלבד וכן בעזרת NOR בלבד. עם זאת, כל טבלת אמת מייצגת קשר לוגי, כך שישנם ארבעה קשרים אונאריים ו־16 קשרים בינאריים, ובתחומים כגון האלגברה הבוליאנית נעשה שימוש גם בקשרים נוספים, בהם XNOR ו-XOR.
לכל אחד מן הקשרים קיים סימון מקובל במתמטיקה:
לא a:  \neg a
a וגם b:  a\land b
a או b:  a\lor b
אם a אז b:  a\to b
a אם ורק אם b:  a\leftrightarrow b
טבלת אמת של כל אחד מהקשרים:
|  a\leftrightarrow b |  a\to b |  a\lor b |  a\land b |  \neg b |  \neg a |  b |  a |
| --- | --- | --- | --- | --- | --- | --- | --- |
| T | T | T | T | F | F | T | T |
| F | F | T | F | T | F | F | T |
| F | T | T | F | F | T | T | F |
| T | T | F | F | T | T | F | F |
ראו גם

תחשיב הפסוקים
גן סיפור

שפת הסימנים של נועה לפי ספרה של נירה הראל.
גן החושים בחולון
גן סיפור "העץ הנדיב"
גן סיפור "אליעזר והגזר"
גן סיפור "הנסיך הקטן"
גן סיפור "שמוליקיפוד"
גן סיפור "עלילות פרדיננד פדהצור בקיצור"
גן סיפור "אבא של עמליה נוסע לאוסטרליה"
גן סיפור הם סדרה של 52 גנים ופארקים ציבוריים שהוקמו בעיר חולון מאז שנת 2000 כמיזם של עיריית חולון להקמת גנים ציבוריים הממחישים באמצעות פסלים סיפורי ילדים פופולריים בישראל. גנים אלה מהווים חלק ממיזם של העירייה להגדיל את הריאות הירוקות שבעיר. הגנים מפוזרים בכל שכונות העיר.
גלריה

"איה פלוטו"
"איתמר מטייל על הקירות"
"איתמר פוגש בארנב"
"דרך הביטחון"
"דירה להשכיר"
"הארנב ממושי"
"הביצה שהתחפשה"
"הדינוזאור של דודו"
"הכינה נחמה"
"המפוזר מכפר אז"ר"
"המטריה הגדולה של אבא"
"המקק שנכנס לו ג'וק"
"והילד הזה הוא אני"
"על גמדים ופטריות ומה עוד"
"דודי שמחה"
"שני חתולים על ספסל אחד"
"המטריה של רותי"
"ציפור הנפש"
"ילדה, המנגינה וכלי הנגינה"
"משלי חולון"
הכלב פלוטו ב"גן סיפור" "איה פלוטו"
האריה הרעמתן...
...והג'ירפה גם
תיבת נח
תיבת נח עם מילותיו של מאיר שלו
חיות מצמחייה לפני עלייה לתיבת נח
גן סיפור "כספיון הדג הקטן"
הזיקית
הזיקית
מה לעשות עם חתולה שכזאת
האוצר של צ'מבלו
גן סיפור "תירס חם"
גן סיפור "מה בגינה"
גן סיפור "סיפור מהלב"
גן סיפור "חתונה בגינה"
היה הייתם שני קופים
מגדל של קוביות בניתי
האריה שאהב תות
האריה שאהב תות
גן סיפור "טריקים בצלחת"
גן סיפור "גן גורים"
גן סיפור "הצל של יואב"
גן סיפור "המלך מחפש חבר"
גן סיפור המומינים
גן סיפור "מפלצת סגולה"
גן סיפור "צ'בורשקה וחבריו"
סוס עץ ב"קפה גן סיפור"
גן סיפור "אבא חום"
הבית של יעל
הבית של יעל
אוסוולד פוהל

| --- | --- |

 לידה:  30 ביוני 1892 דיסבורג, הקיסרות הגרמנית הקיסרות הגרמנית 
 הוצאה להורג:  7 ביוני 1951 (בגיל 58) כלא לנדסברג, גרמניה המערבית גרמניה המערבית 
 מדינה:  גרמניה 
 השתייכות:  הצי הקיסרי הגרמני 
 דרגה:   אובר-גרופנפיהרר אס אס
 פעולות ומבצעים
 מלחמת העולם הראשונה  מלחמת העולם השנייה 
 עיטורים
 הצלב הגרמני בכסף  אות הזהב המפלגתי 
 
אוֹסְוַולְד לודוויג פוהל (בגרמנית: Oswald Ludwig Pohl‏; 30 ביוני 1892 – 7 ביוני 1951), היה קצין אס אס בכיר וגנרל בוואפן אס אס. מיולי 1943 נשא בתואר ראש מִנְהֶלֶת הפיקוד העליון של האס אס. לפני כן שימש כראש מחלקת המשרד הראשי למשק ומנהל של האס אס (SS-WVHA). הורשע במשפטי נירנברג כפושע מלחמה והוצא להורג ב-1951.
תחילת דרכו

פוהל נולד בדיסבורג-רוהרורט להרמן אוטו אמיל פוהל, יצרן כלי עבודה, ורעייתו אוגוסטה לבית סייפרט. הוא היה החמישי מתוך שמונת ילדיהם. לאחר שסיים את לימודיו בגימנסיה ב-1912, הוא התגייס לחיל הים הגרמני, והתאמן בקיל, בוילהלמסהאפן, בים הקריבי ובדרום מזרח אסיה. במשך מלחמת העולם הראשונה הוא שירת באזור הים הבאלטי ובחוף הים של פלנדריה. בנוסף לכך הוא למד בבית הספר של חיל הים, וסיים את לימודיו ב-1 באפריל 1918. באוקטובר של אותה שנה הוא נשא אישה.
לאחר מלחמת העולם הראשונה, פוהל השתתף בקורסים בבית ספר לעסקים ובאותו זמן החל ללמוד משפטים ותאוריות מדיניות באוניברסיטת קיל. לאחר מכן עזב את הלימודים והצטרף לחטיבת הפרייקור Brigade Löwenfeld, בתפקיד שַלָּם. במסגרת תפקידו עבד בברלין, בשלזיה עילית ובחבל הרוהר. ב-1920 הצטרף לחיל הים של רפובליקת ויימאר וב-1924 עבר לפולין.
באס אס

שנה לאחר מכן, בשנת 1925, הפך פוהל לחבר בשטורמאבטיילונג (פלוגות סער נאציות, שעודדו אלימות, פיזרו הפגנות והגבירו את חוסר הביטחון בקרב הציבור, אשר הצטרפו אחר כך למפלגה הנאצית). בשנת 1933 הוא נפגש עם היינריך הימלר ונהיה לבן חסותו; הוא נתמנה לראש המשרד למשק וניהול באס אס, וב-1 בפברואר 1934 קיבל את דרגת האס אס שטנדרטנפיהרר. מאותה עת החל להשפיע על ניהול מחנות הריכוז.
כאשר פוהל מונה לראש מועצת המנהלים (Verwaltungschef) וגזבר הרייך (Reichskassenverwalter) של האס אס ב-1 ביוני 1935, הוא נתקבל, בעזרת אותם מינויים, כחבר ב"פיקוח על מחנות הריכוז" (Inspektion der Konzentrationslager), ארגון שפיקח וניהל את מחנות ההשמדה. בנוסף לכך הוא ייסד את "החברה למען קידום וטיפוח אוצרות התרבות הגרמנים" (Gesellschaft zur Förderung und Pflege deutscher Kulturdenkmäler), כאשר את זמנו העיקרי הוא הקדיש למען שחרור טירת וולסבורג, מצודה עתיקה שהימלר דרש להחזיר לידי הגרמנים.
בנוסף לכך פוהל עזב את הכנסייה ב-1935, וביוני 1939 מונה למנהל המשרדים הראשיים שפעלו דאז, משרד ה"מינהל והכלכלה" (Hauptamt Verwaltung und Wirtschaft) של האס אס, ומשרד ה"כספים והבניינים" (Hauptamt Haushalt und Bauten), שעליו הופקד ניהול העניינים הפנימיים של הרייך, שלאחר מכן, ב-1 בפברואר 1942, אוחדו ל"משרד הראשי למשק ולמנהל של הס"ס", שגם אותו ניהל פוהל. בין שאר תפקידיו של אותו משרד ראשי הופקד גם הניהול והארגון של מחנות הריכוז. לגבי מחנות הריכוז, החליט המשרד לחלק את העצירים למחנות ריכוז שונים, וגם לתת להם "תשלום" על עבודות הכפייה שניתנו להם, עד 1944. ב-4 ביולי 1941 נוכח פוהל ביחד עם ס"א שטנדרטנפירר קרל יגר בפגישה עם מנהיגי הקהילה היהודית בעיר קובנה במטה משטרת הביטחון והSD בעיר. בפגישה הורו הגרמנים לאנשי הקהילה היהודית לעבור לגטו.
ב-20 באפריל 1942 צורף פוהל למפלגה הנאצית ומונה לגנרל הואפן אס אס (הזרוע הצבאית של האס אס), וב-12 בדצמבר של אותה שנה, לאחר שהתגרש מאשתו, הוא התחתן עם אלינור פון ברונינג, אלמנתו של ארנסט רודיגר פון ברונינג שהיה בנו של אחד ממייסדי ה"Hoechster Farbwerke", חברה שהתחברה ב-1925 לאי גה פארבן, תאגיד חברות גרמני.
ב-1944 הועבר פוהל מתפקידו כממונה על מחנות הריכוז, לאחר שמשרד החימוש קיבל את האחריות עליהם. גם האחריות על בינוי ניטלה מהמחלקה שלו. אף על פי כן, הוא המשיך להיות מופקד על ענייני המנהלה של הואפן אס אס עד סיומה של המלחמה.
לאחר המלחמה

לאחר סיום מלחמת העולם השנייה התחבא פוהל סמוך לברמן, גרמניה. הוא נתפס על ידי יחידות צבא בריטיות ב-27 במאי 1946, והועמד לדין בבית הדין הצבאי האמריקני, כחלק ממשפטי נירנברג. משפט פוהל היה המשפט הרביעי מתוך שנים עשר.
פוהל נמצא אשם בחברות בארגון בלתי-חוקי (האס אס), ביצוע פשעים נגד האנושות וקשירת קשר לביצוע פשעי מלחמה ונידון למוות ב-3 בנובמבר 1947.
תגובתו של פוהל לגזר הדין הייתה שידע על השואה אולם שירת נאמנה את מולדתו במשך למעלה מ-30 שנים ולא פעל מיוזמתו לגירוש או השמדת יהודים ועל כן אינו חש שביצע פשעים. לדעתו, גזר הדין ניתן על ידי בית הדין בהשפעת נציגים יהודיים מתוך רגשות נקמה ושנאה צרופה. בשנת 1950 פרסם איש הדת הקתולי של כלא לנדסברג את חיבורו של פוהל "אני מאמין - דרכי אל האל" (Credo – Mein Weg zu Gott).
כיוון שחלק נכבד מדעת הקהל בגרמניה אז היה שותף להשקפתו של פוהל, פנתה משלחת של פוליטיקאים ידועים ב-9 בינואר 1951 לנציב הכללי האמריקני בבקשה לחון את פוהל. לאחר שהנציב שלל את האפשרות לחנינה הוצא פוהל להורג בתלייה בכלא לנדסברג, ב-8 ביוני 1951.
ראו גם

השואה
נאציזם
הפתרון הסופי
משפטי נירנברג
לקריאה נוספת

לאון גולדנסון, נירנברג 1946 - הראיונות הגנוזים עם פושעי המלחמה הנאצים, הוצאת עברית, 2006.
הערות שוליים

↑  יוסף גאר, אומקום פון דער יידישער קאוונע, מינכן: פאַרבאַנד פון ליטווישע יידן אין דער אמעריקאנער זאָנע אין דייטשלאַנד, 1948, עמ' 280
| --- | --- |
בקרת זהויות :  NLI: 987007266512205171  PLWABN: 9810688072605606  BnF: cb13748608z (data)  GND: 118861530  ISNI: 0000 0000 6676 5015  LCCN: n88680007  NKC: jx20120808004  SUDOC: 074427024  VIAF: 35254082   WorldCat (עם VIAF): 35254082
המנון ארצות הברית

.
| --- | --- |

מבצר פורט מקהנרי בבולטימור
 מדינה:  ארצות הברית ארצות הברית
 שפה:  אנגלית
 מילים:  פרנסיס סקוט קי
 לחן:  ג'ון סטאפורד סמית
 תאריך מעמד רשמי:  1931
 ‏האזנהקובץ:"The Star-Spangled Banner" - Choral with band accompaniment - United States Army Field Band.oga‏Ⓘ‏
דגל הקרב של פורט מקהנרי שהיווה השראה לשיר.
מילות המנון ארצות הברית.
"הַדֶּגֶל זָרוּעַ-הַכּוֹכַבִים" (באנגלית: The Star-Spangled Banner, תעתוק בעברית: דִ'י סְטָאר סְפַּנְגֵלְד בָּאנֵר) הוא כינוי להמנון הלאומי של ארצות הברית.
השיר חובר בשנת 1814 על ידי פרנסיס סקוט קי בעת מלחמת 1812 שהתחוללה בין השנים 1812–1815 בין ארצות הברית לבריטניה. קי, עורך דין ומשורר חובב, שאב השראה מדגל הקרב של מבצר פורט מקהנרי בבולטימור (ראו תמונת הדגל משמאל), ששרד הפגזה בריטית בת 25 שעות. המבצר הוא כיום מונומנט לאומי ובו מצגת אור-קולית על חיבור ההמנון. השיר נוגן באירועים רשמיים בנוסף לשירים פטריוטיים אחרים.
בשנת 1930, ארגן ארגון ותיקי מלחמות החוץ (אנ') עצומה להכרה רשמית בשיר כהמנון הלאומי. על העצומה חתמו חמישה מיליון אנשים,, ובעקבותיה קיבלו ב-1931 הקונגרס של ארצות הברית ולאחריו הסנאט של ארצות הברית הצעת חוק להכרזתו כהמנון האמריקאי. למעשה, לפני 1931 לא היה לארצות הברית המנון רשמי (בפועל שלום, קולומביה (אנ')).
השיר הוא בן ארבעה בתים, אך רק הראשון הוא ההמנון האמריקאי. המנגינה היא נעימה בריטית מהמאה ה-18.
בשנת 1969 ביצע ג'ימי הנדריקס קאבר רוק להמנון בהופעה בפסטיבל וודסטוק, כמחאה על מלחמת וייטנאם. גרסה זו אומצה על ידי תנועת ילדי הפרחים כסמל למאבק נגד המלחמה, ולתרבות הנגד בפרט.
מילות השיר

| תרגום לעברית | אנגלית |
| --- | --- |
הו, אמוֹר, התוכל לראות באור השחר המוקדם,  את שבירכנו בגאווה באור הדמדומים האחרון?  שבפסיו הרחבים וכוכביו הבוהקים בסכנת הקרב,  צפינו מעבר למתרסים, בנפנופם האמיץ?  והבזקן האדום של הרקטות, פצצות מתפוצצות באוויר,  העידו לאורך הלילה כי דגלנו עודנו שם.  הו, אמור, האם אותו הנס זרוע הכוכבים עודנו מתנוסס,  מעל ארצם של בני החורין וביתם של האמיצים?    על החוף, נראה במעומעם דרך ערפל המעמקים,  שם יהירות האויב שוכנת עם אימת הדממה הנמה,  מהו זה, אשר הרוח, מעל הצוק הנישא,  בנושבה ללא מנוח, לעיתים מסתירה ולעיתים מגלה?  עתה הוא תופס את זוהר קרן הבוקר הראשונה,  הבוהק במלוא ההוד בהשתקפות מי הנחל.  זהו הנס זרוע הכוכבים, מי ייתן ויתנוסס ארוכות,  מעל ארצם של בני החורין ומולדתם של האמיצים.    ואיה אותם אשר ברהב נשבעו,  שחורבן המלחמה ותוהו הקרב,  לא יותירו דבר מבית וממדינה!  דמם שטף את זיהום צעדיהם המתועבים.  שום מחסה לא ינצור את השכירים והעבדים,  מאימת המנוסה ומאפלולית הקבר.  והנס זרוע הכוכבים בניצחון מתנופף  מעל ארצם של בני החורין ומולדתם של האמיצים.    הו! שכך יהא תמיד, כשבני חורין יעמדו  בין ביתם האהוב לשממת המלחמה!  ברוכת ניצחון ושלום, מי ייתן והארץ שניצלה בידי שמיים  תשבח את הכוח שיצרָנו ושימרָנו כאומה.  לכן עלינו לכבוש, כשמטרתנו צודקת,  וזו תהא סיסמתנו: "באל מבטחנו."  והנס זרוע הכוכבים בניצחון יתנוסס  מעל ארצם של בני החורין ומולדתם של האמיצים.: O, say can you see by the dawn's early light  What so proudly we hailed at the twilight's last gleaming?  Whose broad stripes and bright stars through the perilous fight,  O'er the ramparts we watched were so gallantly streaming?  And the rockets' red glare, the bombs bursting in air,  Gave proof through the night that our flag was still there.  O, say does that star-spangled banner yet wave  O'er the land of the free and the home of the brave?    On the shore, dimly seen through the mists of the deep,  Where the foe's haughty host in dread silence reposes,  What is that which the breeze, o'er the towering steep,  As it fitfully blows, half conceals, half discloses?  Now it catches the gleam of the morning's first beam,  In full glory reflected now shines in the stream  'Tis the star-spangled banner! Oh long may it wave  O'er the land of the free and the home of the brave.    And where is that band who so vauntingly swore  That the havoc of war and the battle's confusion,  A home and a country should leave us no more!  Their blood has washed out their foul footsteps' pollution.  No refuge could save the hireling and slave  From the terror of flight and the gloom of the grave  And the star-spangled banner in triumph doth wave  O'er the land of the free and the home of the brave.    Oh! thus be it ever, when freemen shall stand  Between their loved home and the war's desolation!  Bles't with victory and peace, may the heav'n rescued land  Praise the Power that hath made and preserved us a nation.  Then conquer we must, when our cause it is just,  And this be our motto: "In God is our trust."  And the star-spangled banner in triumph shall wave  O'er the land of the free and the home of the brave.
ראו גם

דגל ארצות הברית
סמל ארצות הברית
הערות שוליים

↑  "5,000,000 SIGN FOR ANTHEM; Fifty-Mile Petition Supports "The Star-Spangled Banner" Bill". The New York Times (באנגלית אמריקאית). 1930-01-19. ISSN 0362-4331. נבדק ב-2023-02-22.
↑  'Star Spangled Banner' Is Voted National Anthem by Congress, The New York Times, ‏4 במרץ,1931 (באנגלית)
| --- | --- |
בקרת זהויות :  NLI: 987007289006305171  GND: 4756592-5  LCCN: n50081577  MusicBrainz work: 92825287-3cc3-3dd4-8635-35fa457a45b8  NARA: 10676426  VIAF: 186293289   WorldCat (עם VIAF): 186293289
וילי ברנדט

וילי ברנדט (בגרמנית: Willy Brandt‏; 18 בדצמבר 1913 – 8 באוקטובר 1992) היה מדינאי סוציאל-דמוקרטי גרמני שכיהן כקנצלר מערב גרמניה בשנים 1969–1974, לפני כן היה ראש ממשלת המדינה הפדרלית של ברלין בשנים 1957–1966, נשיא הבונדסראט בשנים 1957–1958, שר החוץ של גרמניה בשנים 1966–1969, ומנהיג המפלגה הסוציאל-דמוקרטית של גרמניה בשנים 1964–1987.
הוא נבחר לאיש השנה של המגזין טיים לשנת 1970. ב-10 בדצמבר 1971 הוענק לו פרס נובל לשלום על מדיניות החוץ שלו האוסטפוליטיק, שהביאה להרגעת המתיחות עם מדינות הגוש המזרחי.
קורות חייו > תחילת דרכו

ברנדט נולד בשם הרברט ארנסט קרל פראהם בליבק למרתה פראהם לבית אוורט. אביו של ברנדט, יון מלר, היה מורה, ועזב את העיר בחודש לידתו של ברנדט. זהות האב לא הופיעה בתעודת הלידה. ברנדט לא פגש מעולם באביו הביולוגי וגדל עם אמו, שעבדה כקופאית בחנות כלבו ועם סבו החורג, לודוויג פראהם, שאליו התייחס ברנדט כדמות אב.
בשנת 1929 הצטרף ברנדט לחטיבת הנוער של "מפלגת הפועלים הסוציאליסטית" הגרמנית, ובשנה שלאחר מכן למפלגה הסוציאל-דמוקרטית הגרמנית. בשנת 1929 הועמד לדין באשמת הכאת פעילים נאצים בהפגנה בה השתתף. בעקבות המשפט נוצר קשר בינו ובין יוליוס לבר, אשר קירב אליו את ברנדט והדריך אותו בעבודה העיתונאית.
בשנת 1931 עבר ל-SAP, פלג שמאלי שפרש מהמפלגה. הוא הושפע רבות מהיינריך מאן. בשנת 1932 השלים את לימודיו בגימנסיה בליבק. בתעודת הבגרות מופיע לודוויג פראהם כאביו של ברנדט. עם תום לימודיו החל לעבוד כעיתונאי בבטאון המפלגה שלו.
לאחר עליית הנאצים לשלטון בשנת 1933, נאסרה פעילותה של מפלגת ה-SAP. המפלגה אימצה מדיניות של מאבק אופוזיציוני במחתרת. על ברנדט הוטל להקים תא של פעילים באוסלו, והוא יצא לנורווגיה דרך דנמרק. אליו הצטרפה חברתו מגרמניה גרטרוד מאייר.
החל משנת 1934 בחר לעצמו את שם המחתרת וילי ברנדט. בנורווגיה למד ברנדט נורווגית ועבד כעיתונאי. במקביל הוא יצר קשרים קרובים עם חברי מפלגת העבודה שהגיעו לשלטון בשנת 1935. דרכם הוא פעל להביא להענקת פרס נובל לשלום לקרל פון אוסייצקי.
בחודשים ספטמבר-דצמבר 1936 הגיע ברנדט תחת השם הבדוי גונאר גאסלנד כסטודנט לגרמניה. רשמית הוא שימש ככתב צבאי נורווגי ובשנת 1937 סיקר בתפקיד זה עבור מספר עיתונים את מלחמת האזרחים בספרד. ברנדט היה מקורב אידאולוגית למפלגת הפועלים של האיחוד המרקסיסטי ובעקבות גל מעצרים נגד חברי המפלגה בברצלונה ביוני אותה שנה נמלט מספרד וחזר לנורווגיה.
בשנת 1938 נשללה אזרחותו בידי השלטונות הנאצים, וברנדט נמלט לפריז ופנה לקבלת אזרחות נורווגית. בזמן כיבושה של נורווגיה בידי גרמניה הנאצית במהלך מלחמת העולם השנייה, נפל ברנדט בשבי הגרמני. מכיוון שהיה לבוש במדים נורווגים בזמן נפילתו בשבי, ומכיוון שזהותו לא נתגלתה, עלה בידו להימלט לשוודיה מיד לאחר שחרורו. באוגוסט 1940 הנפיקה לו השגרירות הנורווגית בסטוקהולם אזרחות. בעיר זו נשאר עד תום המלחמה. בשוודיה ייסד יחד עם פריץ באואר את כתב העת "הטריבונה הסוציאליסטית".
בשנים 1941–1948 היה ברנדט נשוי לקרלוטה תורקילדסן, ולזוג נולדה בת, נינייה. לאחר הגירושין, נישא ב-1948 לרוט ברגאוסט, ממנה נולדו לו שלושה בנים, פטר, לרס ומתיאס. בשנת 1980 התגרשו בני הזוג. בשנת 1983 נישא בשלישית, להיסטוריונית והפובליציסטית בריגיטה זבאכר.
בשנת 1945 שב לגרמניה ככתב של מספר עיתונים סקנדינביים, ובשנת 1948 הושבה לו האזרחות הגרמנית. בשנת 1949 שינה את שמו באופן רשמי לשמו המחתרתי "וילי ברנדט".
קורות חייו > הקריירה הפוליטית

הקריירה הפוליטית של ברנדט החלה ב-1949 בתור חבר מטעם מפלגה הסוציאל-דמוקרטית בבונדסטאג. בשנת 1950 היה גם לחבר בבית הנבחרים של ברלין, ובינואר 1955 היה לנשיא בית הנבחרים של ברלין. בשל פעילותו האנטי-פשיסטית המובהקת בגלות, זכה לא פעם להתנכלויות שונות, אפילו מקרב חוגי הפוליטיקאים בבונדסטאג. כך למשל הקפידו בחוגים שמרניים לכנותו רק בשמו המקורי "מר פראהם".
בשנת 1957 נבחר לראש עיריית ברלין, והתמיד במשרה זו עד שנת 1966. ברנדט זכה לפופולריות עצומה בתפקיד בשל פעילותו הנחושה בזמן האולטימטום של חרושצ'וב ולאחר בניית חומת ברלין בידי מזרח גרמניה בשנת 1961.
בשנת 1958 כיהן שנה בתור נשיא הבונדסראט, בית הנבחרים העליון של גרמניה.
בשנים 1958–1963 שימש כיושב ראש המפלגה הסוציאל-דמוקרטית במדינת ברלין, ובשנת 1964 נבחר ליושב ראש הארצי של המפלגה, וכיהן בתפקיד זה עד לשנת 1987, משך 23 שנה.
בשנת 1961 התמודד לראשונה כמועמד לתפקיד הקנצלר מטעם מפלגתו, כנגד קונראד אדנאואר. המפלגה זכתה אמנם להישג יפה בבחירות, אבל ההצלחה לא הגיעה לכדי החלפת השלטון. ב-16 בפברואר 1964 נבחר ברנדט ליו"ר מפלגתו ולמועמדה לכהונת קנצלר, אך בבחירות של שנת 1965 הוא הפסיד לקנצלר המכהן לודוויג ארהארד. לאחר התפטרותו של זה בשנת 1966 מונה קורט גאורג קיזינגר מהמפלגה הנוצרית-דמוקרטית הגרמנית לתפקיד הקנצלר, והקים ממשלת אחדות עם המפלגה הסוציאל-דמוקרטית של גרמניה היריבה, בה זכה ברנדט לכהן בתפקיד שר החוץ וסגן הקאנצלר.
קורות חייו > לאחר ההתפטרות

בשנים 1976–1992 כיהן ברנדט כנשיא האינטרנציונל הסוציאליסטי, ובשנים 1979–1982 כחבר הפרלמנט האירופי. לאחר שספג ביקורת חריפה על המועמדת מטעמו לתפקיד החדש של דוברת המפלגה, פרש ברנדט בשנת 1987 מתפקיד יו"ר המפלגה הסוציאל-דמוקרטית .
באספה שלא מן המניין של המפלגה ביוני 1987 נבחר ברנדט ליושב ראש של כבוד לכל חייו, והנס-יוכן פוגל נבחר לתפקיד יושב ראש המפלגה תחתיו.
ברנדט המשיך לכהן בבונדסטאג, ובשנת 1990 פתח את הישיבה הראשונה של הבונדסטאג בגרמניה המאוחדת בהיותו זקן הנבחרים. איחודה של גרמניה היה עבורו מימוש של חלום שליווה אותו כל חייו. בכך היה בעמדת מיעוט בולטת בקרב המפלגה הסוציאל-דמוקרטית של אותה תקופה.
בשנת 1991 אובחן בגופו סרטן המעיים במצב מתקדם. הוא נפטר ב-8 באוקטובר 1992 באונקל על נהר ריין ונקבר בבית העלמין צלנדורף בברלין.
הנצחתו

בליבק, עיר הולדתו, מוזיאון בשם בית וילי ברנדט (אנ'), המתעד את חייו ואת עבודתו. נפתח בשנת 2007.
בית וילי ברנדט - מרכז המפלגה הסוציאל-דמוקרטית בשכונת קרויצברג בברלין, נחנך ב-1996.
רחובות וככרות רבים ברחבי גרמניה, למשל רחוב בברלין, בו שוכן משרד הקאנצלר; שדרה בליבק; רחובות בהמבורג ובבון
ככרות רבים ברחבי גרמניה, למשל בארפורט ובקאסל בחזית תחנות הרכבת, במקום בו נערכו פגישות הפסגה בין גרמניה המערבית והמזרחית בשנת 1970; כיכר בפרנקפורט.
פסלים בדמותו מחוץ לגרמניה. למשל בפורטו שבפורטוגל, בליל (שדרה ופסל) שבצרפת ובשוודיה. בוורשה כיכר להנצחת ביקורו בעיר ב-1970 והוקרתו את נופלי מרד גטו ורשה.
ממשלת גרמניה הקימה ב-2007 קרן ציבורית (Bundeskanzler-Willy-Brandt-Stiftung) להנצחת פועלו. מרכז הקרן בברלין. בנורווגיה הוקמה גם קרן (Norwegisch-Deutsche Willy-Brandt Stiftung) ולה סניפים באוסלו ובברלין.
בשנת 2009 החליטה מועצת ההקמה של שדה התעופה ברלין לקרוא את שדה התעופה החדש של ברלין על שמו.
דיוקנו על גב חלק מן המטבעות של 2 מארק גרמני.
מרכז וילי ברנדט בירושלים נחנך באוקטובר 2003 בשכונת אבו תור. זהו ארגון גרמני שמטרתו לקדם סולידאריות בין מפלגות הנוער ולפעול למען דו-קיום בין שלושת העמים, המבוסס על צדק חברתי ופוליטי. הארגון פועל על בסיס הסכם שנחתם בשנת 1996 בין תנועת הנוער של המפלגה הסוציאל-דמוקרטית, ה-JuSo, המשמרת הצעירה של מפלגת העבודה והשאביבאת של הפת"ח.
המחזה "דמוקרטיה" מאת מייקל פריין (Michael Frayn). המחזה עוקב אחר הקריירה של ברנדט כקנצלר גרמניה עד לפרישתו בשל פרשת גיום ובוחן את זהותו הכפולה של גיום כעוזר אישי נאמן לקנצלר גרמניה מחד וכמרגל של השטאזי מאידך, ומוצג הקונפליקט בין חובתו של גיום למזרח גרמניה אל מול אהבתו לקאנצלר. בישראל הועלה המחזה על ידי התיאטרון הקאמרי ובכיכובם של עודד תאומי כברנדט ויצחק חזקיה כגיום.
לקריאה נוספת

פרדריק טיילור, חומת ברלין: 13 באוגוסט 1961 - 9 בנובמבר 1989 (מאנגלית: עדי גינצבורג-הירש), הוצאת מטר, תשס"ט, 2008.
נורת'לנד (ניו זילנד)

חבל נורת'לנד (באנגלית: Northland; במאורית: Te Tai-tokerau, "זנב הדג") הוא החבל הצפוני ביותר בניו זילנד מתוך שישה עשר חבלי ניו זילנד. הוא נמצא בצפון האי הצפוני על רוב שטחו של חצי האי צפון אוקלנד ושטחו הוא 13,789 קמ"ר. חבל נורת'לנד גובל בים טסמן במערב, באוקיינוס השקט במזרח ובחבל אוקלנד בדרום, ואין גבול גאוגרפי ברור ביניהם. נורת'לנד הוא החבל הכפרי ביותר בניו זילנד: מתגוררים בו 226,100 תושבים, פחות ממחצית מהם באזורים אורבניים. העיר הגדולה ביותר בחבל ומקום מושבה של המועצה האזורית היא פאנגרי (Whangarei) שבה מתגוררים כ-48,000 תושבים.
לחבל נורת'לנד יש תפקיד חשוב בהיסטוריה של ניו זילנד. ראשוני המאורים שהגיעו לניו זילנד התיישבו ככל הנראה באזור זה, וגם משלחות ההתיישבות הראשונות של האירופים עגנו לחופיו. בהמשך אף נחתם בשטחו הסכם ואיטנגי בין המאורים למתיישבים האירופים. עד המאה ה-19 היה מכוסה רוב שטחו של האזור ביערות קאורי, אולם במהלך המאה ה-19 נכרתו רוב היערות לתעשיית העץ, כיום נשארו אזורים קטנים של שמורות יער ונעשה מאמץ לשקם את היערות. כמחצית משטחו של החבל מוקדש לחקלאות וליערנות - שניים ממקורות התעסוקה העיקריים של תושביו.
חלוקה מנהלית

מבחינה מנהלית החבל מחולק לשלוש רשויות אזוריות, כולן מחוזות.
| רשויות אזוריות בנורת'לנד>  | רשויות אזוריות בנורת'לנד> שם | רשויות אזוריות בנורת'לנד> בירה | רשויות אזוריות בנורת'לנד> שטח (קמ"ר) | רשויות אזוריות בנורת'לנד> אוכלוסייה (2018) | רשויות אזוריות בנורת'לנד> צפיפות (בנפש לקמ"ר) | רשויות אזוריות בנורת'לנד> סוג |
| --- | --- | --- | --- | --- | --- | --- |
| 1 | פאנגרי Whangarei | פאנגרי | 2,712 | 91,400 | 33.70 | מחוז |
| 2 | הצפון הרחוק Far North | קאיקוה | 6,677 | 64,400 | 9.65 | מחוז |
| 3 | קאיפרה Kaipara | דראגאויל | 3,109 | 23,200 | 7.46 | מחוז |
דמוגרפיה

פרק זה לוקה בחסר. אנא תרמו לוויקיפדיה ו.
| פריסת אוכלוסיית נורת'לנד |
| --- | --- | --- | --- |
  מתחת 1 נפש לקמ"ר  מעל 1 נפש לקמ"ר  מעל 5 נפש לקמ"ר  מעל 10 נפש לקמ"ר  מעל 50 נפש לקמ"ר  מעל 100 נפש לקמ"ר  מעל 250 נפש לקמ"ר  מעל 500 נפש לקמ"ר  מעל 750 נפש לקמ"ר  מעל 1000 נפש לקמ"ר  מעל 2000 נפש לקמ"ר:
הערות שוליים

↑  "Subnational population estimates: At 30 June 2018 (final) – NZ.Stat tables". Stats NZ Tatauranga Aotearoa. 14 November 2018
| חבלי ניו זילנד |
| --- | --- | --- |
| האי הצפוני | נורת'לנד • אוקלנד • ואיקטו • ביי אוף פלנטי • הוקס ביי • טראנאקי • מנוואטו-ונגנאוי • ולינגטון • גיזברן |  |
| האי הדרומי | וסט קוסט • אוטגו • סאות'לנד • קנטרברי • נלסון • מרלבורו • טסמן |  |
| אזורים במעמד מיוחד | איי קוק • איי קרמדק • ניואה • איי צ'טהאם • טוקלאו • שטח חסות רוס • האיים הסאב-אנטארקטיים |  |
ראו גם רשויות אזוריות בניו זילנד
| --- | --- |
בקרת זהויות :  NLI: 987007567512405171  GND: 4561225-0  ISNI: 0000 0000 9158 3424  LCCN: n90678492  MusicBrainz: 86a42e3a-3922-4ec1-8295-6df681980009  VIAF: 153737106   WorldCat (עם VIAF): 153737106
יהואש (סופר)

| --- | --- |

 לידה:  16 בספטמבר 1872 וירבאליס, ליטא 
 פטירה:  10 בינואר 1927 (בגיל 54) הברונקס, ארצות הברית 
 שם לידה:  שלמה בלומגאַרטן 
 מדינה:  ארצות הברית 
 מקום מגורים:  דנוור 
 שם עט:  יהואש 
 שפות היצירה:  יידיש 
 סוגה:  שירה 
 תקופת הפעילות:  מ-1907 
 
יהואַש הוא שם העט של שלמה בלומגאַרטן (בכתיב יידי: בלומגאַרטען; 16 בספטמבר 1872, פולין הקונגרסאית – 10 בינואר 1927, הברונקס, ניו יורק), היה סופר ומשורר יהודי, אשר כתב יידיש. כתב בכתבי-עת רבים ביידיש, ותירגם טקסטים רבים משפות שונות.
אחת מיצירותיו החשובות ביותר הוא תרגומו של התנ"ך ליידיש, הידוע בשם "תרגום יהואש" ("תּרגום פֿון יהואש").